Alcàsser reurbanitza les grans avingudes per a fer-les més accessibles i transitables
Lun, 26/09/2022 - 16:09

L'Ajuntament d'Alcàsser continua apostant per millorar l'accessibilitat en el municipi a través d'actuacions de reurbanització en diferents carrers del municipi, amb l'objectiu de transformar-les en espais més accessibles i transitables. Així, aquests treballs d'adequació s'han dut a terme en dues de les principals avingudes d'Alcàsser com són Antic Regne i Torrent.

En totes dues avingudes s'han realitzat obres de recondicionament i reasfaltat. Una actuació que s'ha completat a l'avinguda Torrent amb la construcció d'un carril bici. Una important inversió econòmica que ha ascendit a 321.000 euros.

Així mateix, cal destacar tant l'actuació de reasfaltat en l'avinguda Artal de Foces, dins del Pla d'Inversions i Ajudes que el consistori va aprovar l'abril de 2021; com la reurbanització de la zona del Matadero amb una inversió de 250.000 euros, on cal destacar la rehabilitació de l'edifici, amb una inversió addicional de 400.000 euros.

L'alcaldessa de la localitat, Eva Zamora, ha assenyalat que «l'objectiu és continuar realitzat aquest tipus de treballs en aquelles vies d'Alcàsser que estiguen una mica més deteriorades per a continuar avançant en la construcció d'un poble més accessible i millorar, així, el dia a dia dels veïns i veïnes del nostre poble».

En aquest sentit, cal recordar que l'Ajuntament d'Alcàsser es troba immers en l'elaboració del Pla Urbà d'Actuació Municipal (PUAM), que estableix els criteris per a avançar en el disseny d'un poble més habitable, inclusiu, saludable, intel·ligent i sostenible.

Es tracta, així, d'un procés de caràcter estratègic local que definirà les línies d'actuació del municipi, amb la finalitat d'incorporar els objectius establits per l'Agenda 2030 i establir les prioritats futures respecte a obres i serveis en l'agenda urbana municipal.